Document ID: 32004R0393

Uredba Sveta (ES) št. 393/2004
z dne 24. februarja 2004
o spremembi Uredbe (EGS) št. 1673/2000 o skupni ureditvi trga za lan in konopljo, ki se ju goji za vlakna
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti tretjega pododstavka člena 37(2) Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ob upoštevanju mnenja Evropskega ekonomsko-socialnega odbora [2],
po posvetovanju z Odborom regij,
ob upoštevanju naslednjega:
(1) Drugi pododstavek člena 2(3)(b) Uredbe (ES) št.1673/2000 [3] določa, da države članice lahko odstopajo od omejitve 7,5 % nečistoč in pezdirja in odobrijo pomoč za predelavo kratkih lanenih vlaken, ki vsebujejo od 7,5 % do 15 % nečistoč in pezdirja, ter za vlakna konoplje, ki vsebujejo od 7,5 % do 25 % nečistoč in pezdirja. Vendar se ta možnost lahko izkoristi le do tržnega leta 2003/2004.
(2) Sedanji odstotek nečistoč in pezdirja v večini kratkih lanenih vlaken in konoplje iz primarne predelave presega omejitev 7,5 %. Za utrditev pozitivnega razvoja, ki ga doživlja sektor, in omogočanje nadaljnjega izboljševanja konkurenčnosti je treba možnost držav članic, da odstopijo od te omejitve, podaljšati za dve tržni leti.
(3) Uredbo (ES) št. 1673/2000 je treba ustrezno spremeniti -
SPREJELA NASLEDNJO UREDBO:
Člen 1
V drugem pododstavku člena 2(3)(b) Uredbe (ES) št. 1673/2000 se "2001/2002 do 2003/2004" zamenja z "2001/02 do 2005/06".
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. februarja 2004

Labels: 1
17
6